

VLADA REPUBLIKE HRVATSKE

Zagreb, 26. travnja 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo znanosti i obrazovanja  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Godišnji izvještaj o radu i poslovanju Nacionalnog centra za vanjsko vrednovanje obrazovanja za 2023.  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.), a u vezi s člankom 6. stavkom 1. Zakona o Nacionalnom centru za vanjsko vrednovanje obrazovanja („Narodne novine“, br. 151/04. i 116/21.), Vlada Republike Hrvatske je na sjednici održanoj \_\_\_\_\_\_\_\_\_\_2024. donijela

**Z A K L J U Č A K**

Prihvaća se Godišnji izvještaj o radu i poslovanju Nacionalnog centra za vanjsko vrednovanje obrazovanja za 2023., u tekstu koji je dostavio Nacionalni centar za vanjsko vrednovanje obrazovanja aktom, KLASA: 022-01/24-01/03, URBROJ: 437/1-24-2, od
22. travnja 2024.

KLASA:

URBROJ:

Zagreb,

PREDSJEDNIK

 mr. sc. Andrej Plenković

**O B R A Z L O Ž E N J E**

Sukladno članku 6. stavku 1. Zakona o Nacionalnom centru za vanjsko vrednovanje obrazovanja („Narodne novine“, br. 151/04. i 116/21.), Nacionalni centar za vanjsko vrednovanje obrazovanja dužan je najmanje jedanput godišnje dostaviti izvješće o rezultatima svoga rada Ministarstvu znanosti i obrazovanja, Vladi Republike Hrvatske te Odboru za obrazovanje, znanosti i kulturu Hrvatskoga sabora. Slijedom navedenoga, Nacionalni centar za vanjsko vrednovanje obrazovanja uputio je Godišnji izvještaj o radu i poslovanju Nacionalnog centra za vanjsko vrednovanje obrazovanja za 2023. te uz njega i prilog Godišnji izvještaj o izvršenju Financijskog plana Nacionalnog centra za vanjsko vrednovanje obrazovanja.

Godišnji izvještaj o radu i poslovanju Nacionalnog centra za vanjsko vrednovanje obrazovanja za 2023., u cjelini sadržava dio vezan uz nacionalne ispite u osnovnoj školi, državnu maturu, međunarodna istraživanja u obrazovanju, ostala vrednovanja i istraživanja u obrazovanju te financijski izvještaj iz kojeg je vidljivo da je Nacionalni centar za vanjsko vrednovanje obrazovanja proračunski korisnik Ministarstva znanosti i obrazovanja te da je u 2023. ostvario ukupne prihode u iznosu od 10.619.637,71 eura.

Kao prilog Godišnjem izvještaju o radu i poslovanju Nacionalnog centra za vanjsko vrednovanje obrazovanja za 2023. dostavljen je i Godišnji izvještaj o izvršenju Financijskog plana Nacionalnog centra za vanjsko vrednovanje obrazovanja, a sukladno članku 86. stavku 6. Zakona o proračunu („Narodne novine“, broj 144/21.)